Åkrehamn

Åkrehamn er en by på Karmøy i Rogaland, med bystatus fra 2002. Byen inngikk i tettstedet Åkrehamn/Veavågen sammen med Vedavågen. Dette tettstedet hadde  innbyggere 1. januar 2013. Fra 2014 ble det regnet som eget tettsted, som i følge Statistisk sentralbyrås oversikt har  innbyggere. Åkrehamn har kort avstand til de to andre byene på Karmøy, Kopervik og Skudeneshavn, og til Haugesund på fastlandet.

Skole 
På Åkra ligger Åkrehamn videregående skole (yrkesfaglig).

Sportsanlegg 
I 2020 ble sportsanlegget Åkrahallen innviet.

Kirker 
I Åkrehamn ligger også Åkra gamle kirke fra 1821 og Åkra nye kirke fra 1985.

Severdigheter (utvalg) 
Åkrehamn Kystmuseum viser hvordan livet på Åkrehamn var før i tiden. Museet har også mye informasjon om kontakten mellom Vest-Karmøy og USA.

Rabinowitzplassen er opparbeidet som et rekreasjonsområde til minne om den polsk-norske, jødiske forretningsmannen Moritz Rabinowitz, som aktivt advarte mot fremveksten av nazismen, og som ble drept i konsentrasjonsleiren Sachsenhausen i 1942. Rabinowitz hadde kjøpt to parseller utenfor Åkrehamn i 1933, og sammen med sin kone Johanna Rabinowitz forærte han i 1936 eiendommen til Haugesund Byselskap, med ønske om at stedet skulle bli et rekreasjons- og badested for innbyggerne i Haugesund. På Rabinowitzplassen ble det i 2019 avduket en interaktiv skulptur med tittelen «Tid»; det 180 cm høye kunstverket er laget av Kirsten Vikingstad Storesund  og er inspirert av klassiske livredningsbøyer. Verket er i stål, og det er montert en glasslinse i konstruksjonen som fordreier betrakterens perspektiv.

Natur og friluftsliv 
Åkrasanden ble i 2014 kåret til Norges flotteste strand, og fikk det blå flagget som er symbol på internasjonal miljøsertifisering for strender og marinaer.

Det er etablert en natur-og kultursti som strekker seg mellom Åkra og Ferkingstad; langs stien ligger fornminner og ulike kulturminner.

Personer fra Åkrehamn 
Fra Åkrehamn kommer blant andre fotballspilleren Jostein Grindhaug, sangeren Karl Magnus Sjøen (1944–2002) og alpinisten Jesper Saltvik Pedersen.

Referanser

Eksterne lenker 
 Åkrehamns nettsted
  Åkrehamn Veksts nettsted

Bosetninger i Karmøy
Byer i Rogaland
Tettsteder i Rogaland